เรื่องร้องเรียน (ร้องเรียน,ความปลอดภัย) วันที่ 2023-06-09 08:17:28 — แขวงทุ่งสองห้อง เขตหลักสี่ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660023490

อ้างอิงเลขที่รับแจ้ง  traffy fondue (67L3U4) ขอให้ตรวจสอบการดัดแปลงและต่อเติมบ้านโดยไม่ได้รับอนุญาต บริเวณ บ้าน (ไม่ทราบบ้านเลขที่) ซอย 2 หมู่บ้านพงษ์เพชรเคหะ แขวงทุ่งสองห้อง เขตหลักสี่ กรุงเทพมหานคร
รายละเอียดของเรื่อง :
ขอให้ตรวจสอบการดัดแปลงและต่อเติมบ้านโดยไม่ได้รับอนุญาต บริเวณ บ้าน (ไม่ทราบบ้านเลขที่) ซอย 2 หมู่บ้านพงษ์เพชรเคหะ แขวงทุ่งสองห้อง เขตหลักสี่ กรุงเทพมหานคร จุดสังเกต เข้าซอยแจ้งวัฒนะ 14 ตรงเข้าไประยะทางประมาณ 500-600 เมตร แล้วเลี้ยวขวาจะมีโรงพยาบาลสัตว์ (ไม่ทราบชื่อ) อยู่มุมฝั่งซ้าย ตรงเข้ามาจะพบหมู่บ้านฯ เข้าจากหน้าหมู่บ้านฯ ระยะทางประมาณ 100 เมตร จะผ่านศาลพระภูมิ และสนามเด็กเล่น จากนั้นเลี้ยวขวาตรงเข้ามา ระยะทางประมาณ 20 เมตร จะเลี้ยวเข้าซอย 2 จะพบบ้านดังกล่าวมีลักษณะเป็นบ้าน 1 ชั้น กำลังก่อสร้างเป็น 2 ชั้น เปิดร้านจำหน่ายสินค้าเบ็ดเตล็ด มีตู้กดน้ำจำนวน 1 เครื่อง เครื่องซักผ้า จำนวน 2 เครื่อง ตั้งอยู่ด้านหน้าบ้าน เนื่องจากผู้ร้องแจ้งว่าบ้านหลังดังกล่าวมีการก่อสร้างต่อเติมบ้านจาก 1 ชั้น เป็น 2 ชั้น โดยไม่ได้รับอนุญาต ซึ่งบ้านดังกล่าวมีผู้อาศัย 2 ราย เป็นคู่สามีภรรยา บุคคลที่ 1 เป็นเพศชาย (ไม่ทราบชื่อ) อายุประมาณ 60 ปี รูปร่างสูงประมาณ 160-170 เซนติเมตร ผิวสีขาว และบุคคลที่ 2 เป็นเพศหญิง อายุประมาณ 60 ปี รูปร่างผอม ตัวเล็ก ผิวสีขาว สูงประมาณ 155 เซนติเมตร ผู้รับเหมามักจะมีการนำอุปกรณ์ในการก่อสร้าง อาทิเช่น เหล็ก มาไว้เป็นจำนวนมาก แต่ไม่มีมาตรการรักษาความปลอดภัยให้แก่ประชาชนในพื้นที่ใกล้เคียง ผู้ร้องจึงเป็นกังวลว่าหากในช่วงพายุเข้า จะทำให้เกิดอันตรายถึงแก่ชีวิตกับประชาชนที่สัญจรผ่านไป-มาบริเวณดังกล่าว ครั้งที่ 1 แจ้งรายงานผลการพิจารณาให้ผู้ร้องทราบว่า กรุงเทพมหานคร ได้ประสานหน่วยงานที่เกี่ยวข้อง เพื่อพิจารณาดำเนินการต่อไป ตามเลขที่รับแจ้ง traffy fondue (67L3U4) เรียบร้อยแล้ว  ประกอบกับผู้ร้องแจ้งว่า แต่เดิมบ้านในละแวกซอย 2 มีลักษณะเป็นบ้านชั้นเดียวตามมาตรฐาน ไม่เหมาะแก่การต่อเติมเป็นบ้านเป็น 2 ชั้น และ ในทางกฎหมายไม่อนุญาตให้ก่อสร้างเพิ่มเติมเป็น 2 ชั้น (ตามที่ผู้ร้องแจ้ง) มีการก่อสร้างมา ระยะเวลาประมาณ 10-20 วันแล้ว จึงประสงค์ให้หน่วยงานที่เกี่ยวข้องเร่งดำเนินการตรวจสอบการดัดแปลงและต่อเติมบ้าน โดยไม่ได้รับอนุญาตของบ้านดังกล่าว และกล่าวตักเตือน เพื่อความปลอดภัยของประชาชนในพื้นที่ ประกอบกับผู้ร้องแจ้งว่าปัจจุบันบ้านหลังดังกล่าวยังมีการต่อเติมก่อสร้างอยู่ และผู้ร้องเห็นว่าไม่มีเจ้าหน้าที่เข้ามาตรวจสอบแต่อย่างใด

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata